Sega
Sega er en japansk computerspilproducent, som blev grundlagt i 1940 i USA under navnet Standard Games. Selskabet flyttede til Japan i 1952 og skiftede senere navn til Sega.
Sega lancerede en række berømte arkademaskiner fra blandt andre Periscope i 1965 til Out Run i 1986. I 1980'erne begyndte de at fremstille spilkonsoller, men efter at Nintendo var begyndt at dominere markedet, stoppede de produktionen for i stedet at fokusere på at producere konsolspil.
Selskabets mest berømte spilfigur og -serie er Sonic the Hedgehog – et blåt pindsvin fra 1991 med fart i benene, som siden har medvirket i en lang række konsolspil, film og tegneserier.